Kvaløysletta skole

Kvaløysletta skole er en ungdomsskole i Tromsø som ble innviet i 1969. Skolen ligger i Slettavegen 15 på Kvaløya, i nærheten av Sandesund barneskole. Skolen har cirka 45 ansatte og 380 elever. Bygningene Kvaløysletta skole var et av de første nybyggene som ble tatt i bruk etter sammenslåingen av Tromsø og Tromsøysund kommuner i 1966. Bygget har tilsammen 16 klasserom, en sløydsal, tekstilrom, laboratorium, bibliotek, to skolekjøkken, gymsal og flere grupperom. Skolebygget er delt inn i fem forskjellige fløyer. I A-fløya er det gymsal, tekstilrom og tegnerom. I B-fløya holder administrasjonen til. I fløy C er det flest klasserom, bibliotek og grupperom. Sommeren 2016 ble det bygd et nytt klasserom i C-fløya. Tidligere hadde det gamle tekstilrommet i C-fløya blitt ombygd til klasserom. Fløy D består av et to-etasjes bygg med klasserom, laboratorium og keramikksal. Fløy E er det nyeste bygget på Kvaløysletta skole, og inneholder nye toaletter og flere gruppe- og klasserom. Rektorer 1969–1977: Viktor Eilertsen 1977–2000: Arvid Tangen 2000–2002: Tore Bakkejord 2002–2012: Lena Abrahamsen 2005–2005: Berit Ingrid Aasmoe (fungerende) 2006–2007: Espen Jonassen Rognli (fungerende) 2012–2014: Espen Jonassen Rognli 2014–2016: Linda Sinnes 2016–: Lise Arntzen Windfeldt Referanser Eksterne lenker